אהרון שאטל

אהרון שאטל הוא ספורטאי ספורט נכים ישראלי.

שאטל נולד להורים עולים מתימן ובשנת 1949 סיפרה אימו שהיה קשור בפרשת ילדי תימן והוא נמצא בבית החולים לאחר מספר שבועות, אז גילתה שהוא סובל משיתוק ברגלו.

שאטל היה פעיל במסגרת איל"ן בפתח תקווה ובמרכז הספורט לנכים.

בשנות השבעים היה לסירוגין אלוף ישראל בטניס שולחן. הוא זכה בתחרויות טניס שולחן בעמידה ותחרויות טניס שולחן בישיבה. בהמשך החזיק בתואר 13 שנים ברציפות עד 1988.

פעמיים התחרה באולימפיאדת הנכים:

באולימפיאדת הנכים תל אביב (1968) התחרה בטניס שולחן בדרגת נכות C. בתחרות יחידים לא עלה משלבים מוקדמים לשלבי הגמר ובתחרות הזוגות (עם שלמה בלן) סיים בשמינית הגמר.

באולימפיאדת הנכים טורונטו (1976) התחרה בטניס שולחן ובאתלטיקה בדרגת נכות 5. בתחרות ריצה ל-100 מטר סיים בשלב המוקדמות עם תוצאה של 25.40 שניות ולא העפיל לשלב הגמר. בטניס שולחן התחרה בתחרות היחידים וסיים במקום ה-21 ובתחרות הזוגות (עם ברוך חגאי) סיים במקום השישי.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים 

שחקני טניס שולחן נכים ישראלים
אתלטים נכים ישראלים
ספורטאים פאראלימפיים ישראלים
שחקני טניס שולחן פאראלימפיים
שחקני טניס שולחן ישראלים באולימפיאדת הנכים תל אביב (1968)
שחקני טניס שולחן ישראלים באולימפיאדת הנכים טורונטו (1976)
אתלטים ישראלים באולימפיאדת הנכים טורונטו (1976)
ספורטאי איל"ן
ישראלים שנולדו במאה ה-20